
26-TA-1256: Noteikumu projekts (Grozījumi)
Grozījumi Ministru kabineta 2020. gada 16. jūnija noteikumos Nr. 383 "Noteikumi par garantijām saimnieciskās darbības veicējiem konkurētspējas uzlabošanai"
	Nr.p.k.

	1.0 Likumi.lv (28.05.2026.)

	Izsludināšana: 06.08.2026. 17:56

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (AM - 13.08.2026.)
Anotācija satur šādu sadaļu ar aprakstu par militāru projektu atbilstību būtiskām drošības interesēm:
"Militārā projekta atbilstību būtiskām valsts drošības interesēm, kas saistītas ar ieroču, munīcijas un militārā aprīkojuma ražošanu, izvērtē Aizsardzības ministrija atbilstoši tās kompetencei. Izvērtējumā tiek ņemti vērā tādi aspekti kā projekta būtība un tā nozīme drošības un aizsardzības jomā, komersanta līdzšinējā pieredze līdzīgu projektu īstenošanā, sadarbība ar Latvijas, Ziemeļatlantijas līguma organizācijas vai Eiropas Savienības dalībvalstu bruņotajiem spēkiem, kā arī projekta partneri, finansētāji un investori. Lai nodrošinātu vienotu pieeju militāro projektu izvērtēšanā Aizsardzības ministrija izstrādā metodiku. Ņemot vērā, ka kritēriji saistīti ar valsts aizsardzības un drošības jautājumiem, attiecīgā vērtēšanas informācija nav publiskojama."
Lūdzam koriģēt šo sadaļu atbilstoši piedāvātajai redakcijai un neformālajās sarunās pārrunātajam, kā arī e-pastā nosūtītajam.
Piedāvātā redakcija
Ar projekta realizāciju saistītā militārā produkta atbilstību būtiskām valsts drošības interesēm izvērtē Aizsardzības ministrija atbilstoši tās kompetencei. Izvērtējumā tiek ņemti vērā tādi aspekti kā produkta nozīme drošības un aizsardzības jomā, komersanta līdzšinējā pieredze līdzīgu projektu īstenošanā, sadarbība ar Latvijas, Ziemeļatlantijas līguma organizācijas vai Eiropas Savienības dalībvalstu bruņotajiem spēkiem, kā arī projekta partneri, finansētāji un investori. Ņemot vērā, ka militāro produktu vērtēšana saistīta ar valsts aizsardzības un drošības jautājumiem, attiecīgā vērtēšanas informācija nav publiskojama.
 
	Ņemts vērā
Anotācijas 1.3. sadaļā veikti attiecīgi precizējumi un ietverta priekšlikumā piedāvātā redakcija.
	Anotācija (ex-ante)
1.3. Pašreizējā situācija, problēmas un risinājumi

	2.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Priekšlikums (VK - 12.08.2026.)
Lūdzam papildināt anotācijas 2. sadaļā sniegto ietekmes uz saimnieciskās darbības veicējiem aprakstu.

Vēršam uzmanību, ka projektā tiek precizēti atbalsta saņēmējiem noteiktie pienākumi, tostarp attiecībā uz militārā projekta izmantošanu noteiktajam mērķim, kā arī militārā projekta izmaksu un darbību nošķiršanu no citas komercdarbības.

Ja minētie precizējumi pēc būtības nemaina atbalsta saņēmējiem jau šobrīd veicamo darbību apjomu un līdz ar to nerada administratīvā sloga vai atbilstības izmaksu izmaiņas, lūdzam šo secinājumu un tā pamatojumu ietvert anotācijas 2. sadaļas ietekmes uz attiecīgo mērķa grupu aprakstā.
Piedāvātā redakcija
-
	Ņemts vērā
Anotācijas 2. sadaļā papildināts ietekmes uz saimnieciskās darbības veicējiem apraksts, ietverot pamatojumu, ka precizētie pienākumi nerada papildu administratīvo slogu vai atbilstības izmaksu izmaiņas.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu

	3.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Priekšlikums (VK - 12.08.2026.)
Lūdzam izvērtēt anotācijas 7. sadaļas aizpildīšanu.

Vēršam uzmanību, ka noteikumu projekts paredz izmaiņas valsts atbalsta programmas īstenošanas nosacījumos, kuru administrēšanā ir iesaistītas atbildīgās institūcijas. Līdz ar to lūdzam anotācijas 7. sadaļā norādīt projekta izpildē iesaistītās institūcijas un sniegt skaidrojumu par projekta ietekmi uz to funkciju izpildi.
Piedāvātā redakcija
-
	Ņemts vērā
Anotācijas 7. sadaļa ir papildināta, norādot MK noteikumu projekta izpildē iesaistītās institūcijas un skaidrojumu par MK noteikumu projekta ietekmi uz to funkciju izpildi.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām

	4.
	Noteikumu konsolidētā versija
5.1 Garantijas, kas šo noteikumu ietvaros tiek piešķirtas militāriem projektiem drošības un aizsardzības jomā, par ko saņemts Aizsardzības ministrijas atzinums par militārā projekta atbilstību būtiskām valsts drošības interesēm, kas saistītas ar ieroču, munīcijas un militārā aprīkojuma ražošanu, nav kvalificējamas kā komercdarbības atbalsts, un tām nav jāpiemēro šajos noteikumos ietvertie Komisijas regulas Nr. 2023/2831 vai Komisijas regulas  Nr. 651/2014 nosacījumi.
	Priekšlikums (FM - 13.08.2026.)
Atkārtoti skaidrojam, ka pasākumiem, kas saistīti vienīgi ar drošības un aizsardzības mērķi, komercdarbības atbalsta regulējuma nosacījumus nav jāpiemēro, ja publiskā finansējuma piešķiršana (jebkādā formā) saimnieciskās darbības veicējiem ir paredzēta to īstenotajām darbībām vienīgi militārajā jomā (atbilstoši Līguma par Eiropas Savienības darbību 346.panta 1.daļas (b) apakšpunktā noteiktajam). Turklāt saskaņā ar Eiropas Komisijas lēmumu praksē nostiprināto (piemēram, Eiropas Komisijas 2017.gada 20.novembra lēmumā lietā par valsts atbalstu SA.34308, ko īstenojusi Grieķijas Republika par labu Hellenic Defence Systems S.A. (pieejams: https://eur-lex.europa.eu/legalcontent/LV/TXT/HTML/?uri=CELEX:32018D0563)), lai konstatētu, vai projektam militārā jomā nav jāpiemēro komercdarbības atbalsta regulējums, ir jāizpildās šādiem diviem priekšnoteikumiem: 1) pasākums skar būtiskas valsts drošības intereses un 2) pasākums ir saistīts ar tādu ieroču, munīcijas un militārā aprīkojuma ražošanu vai tirdzniecību, kas ir iekļauts Eiropas Savienības Kopējam militāro preču sarakstā. Ievērojot minēto, atkārtoti lūdzam precizēt MK noteikumu Nr.383 5.1 punktu, ietverot tajā trūkstošo kritēriju par projekta ietvaros radīto ieroču, munīcijas un militārā aprīkojuma atbilstību Eiropas Savienības Kopējam militāro preču sarakstam, piemēram, piedāvātajā redakcijā. Papildus lūdzam atbilstoši precizēt arī anotācijas 1.3.sadaļā ietverto skaidrojumu, jo arī tajā iztrūkst skaidrojums par to, ka tiks vērtēta projekta ietvaros radīto ieroču, munīcijas un militārā aprīkojuma atbilstības Eiropas Savienības Kopējam militāro preču sarakstam.   
Piedāvātā redakcija
Garantijas, kas šo noteikumu ietvaros tiek piešķirtas militāriem projektiem drošības un aizsardzības jomā, par kuriem saņemts Aizsardzības ministrijas atzinums par militārā projekta atbilstību būtiskām valsts drošības interesēm un kas saistīti ar tādu ieroču, munīcijas un militārā aprīkojuma ražošanu, kas atbilst Eiropas Savienības Kopējam militāro preču sarakstam, nav kvalificējamas kā komercdarbības atbalsts, un tām nav jāpiemēro šajos noteikumos ietvertie Komisijas regulas Nr. 2023/2831 vai Komisijas regulas  Nr. 651/2014 nosacījumi.
	Ņemts vērā
MK noteikumu Nr. 383 5.1 punktā ir precizēti nosacījumi, paredzot, ka militāra projekta garantija nav uzskatāma par komercdarbības atbalstu, ja ir saņemts Aizsardzības ministrijas atzinums par projekta atbilstību būtiskām valsts drošības interesēm un projekts ir saistīts ar tāda militārā produkta ražošanu, kas atbilst Eiropas Savienības Kopējam militāro preču sarakstam. Attiecīgs skaidrojums ir ietverts arī anotācijas 1.3. sadaļā.
	Noteikumu konsolidētā versija
5.1 Garantijas, kas šo noteikumu ietvaros tiek piešķirtas militāriem projektiem drošības un aizsardzības jomā, par kuriem saņemts Aizsardzības ministrijas atzinums par militārā projekta atbilstību būtiskām valsts drošības interesēm un kas saistīti ar tādu ieroču, munīcijas un militārā aprīkojuma ražošanu, kas atbilst Eiropas Savienības Kopējam militāro preču sarakstam, nav kvalificējamas kā komercdarbības atbalsts, un tām nav jāpiemēro šajos noteikumos ietvertie Komisijas regulas Nr. 2023/2831 vai Komisijas regulas  Nr. 651/2014 nosacījumi.

	Izsludināšana: 29.06.2026. 17:52

	5.
	Anotācija (ex-ante)
Anotācijas (ex-ante) nosaukums
	Iebildums (LDDK - 13.07.2026.)
Latvijas Darba devēju konfederācija (turpmāk - LDDK) ir iepazinusies ar Ekonomikas ministrijas izstrādāto noteikumu projektu "Grozījumi Ministru kabineta 2020. gada 16. jūnija noteikumos Nr. 383 "Noteikumi par garantijām saimnieciskās darbības veicējiem konkurētspējas uzlabošanai"". LDDK ieskatā projekta anotācijas 2. sadaļa nav aizpildīta atbilstoši tās mērķim un projekta saturam. Anotācijā norādīts, ka projekts šo jomu neskar, lai gan noteikumu projekts paredz būtiskas izmaiņas saimnieciskās darbības veicējiem pieejamā valsts atbalsta apjomā un tā saņemšanas nosacījumos. Ņemot vērā minēto, lūdzam, precizēt un aizpildīt projekta anotācijas 2. sadaļu atbilstoši noteikumu projektā paredzētajām izmaiņām.
 
Piedāvātā redakcija
-
	Ņemts vērā
Anotācijas 2. sadaļa ir aizpildīta, sniedzot informāciju 2.1., 2.2. (t.sk. 2.2.3, 2.2.4.)  un 2.3. apakšpunktā.
 
	Anotācija (ex-ante)
Anotācijas (ex-ante) nosaukums

	6.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Iebildums (VK - 09.07.2026.)
Lūdzam pārskatīt anotācijas 2. sadaļu un izvērtēt tiesību akta projekta ietekmi uz saimnieciskās darbības veicējiem.

Vēršam uzmanību, ka anotācijā ir aprakstīti vairāki jauni vai precizēti pienākumi atbalsta saņēmējiem, tostarp pienākums nodrošināt militārā projekta izmantošanu tikai noteiktajam mērķim, nodalīt militārā projekta izmaksas un darbības no citas komercdarbības, kā arī nodrošināt šo prasību izpildi. Minētās prasības rada ietekmi uz saimnieciskās darbības veicējiem, tādēļ tās ir atspoguļojamas anotācijas 2. sadaļā.

Ja darbības, kas attiecās uz administratīvo slogu un atbilstības prasībām ir atiecināmas valsts atbalsta programmas ietvaros vai ir sedzamas no programmas finansējuma, lūdzam anotācijā sniegt attiecīgu skaidrojumu un pamatojumu.
 
Piedāvātā redakcija
-
	Ņemts vērā
Anotācijas 2. sadaļa ir aizpildīta, sniedzot informāciju 2.1., 2.2. (t.sk. 2.2.3, 2.2.4.)  un 2.3. apakšpunktā.
 
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu

	7.
	Noteikumu konsolidētā versija
4.1 1.2.3.4. pasākuma ietvaros finansējums pieejams sīkajiem (mikro), mazajiem un vidējiem, mazajiem vidējās kapitalizācijas un vidējās kapitalizācijas saimnieciskās darbības veicējiem.
	Iebildums (FM - 13.07.2026.)
Nav skaidrs anotācijā ietvertais skaidrojums par nepieciešamību novērst nevienlīdzīgas iespējas finansēt mazos, vidējos un lielos uzņēmumus. Vēršam uzmanību, ka punktā nav minēti lielie uzņēmumi. Turklāt lūdzam precizēt, kādēļ attiecīgajā formulējumā termins “garantija” ir aizstāts ar terminu “finansējums”, ņemot vērā, ka 1.2.3.4. pasākuma "Garantijas, portfeļgarantijas pilna cikla uzņēmējdarbībai" ietvaros atbalsts tiek sniegts garantiju veidā.
Piedāvātā redakcija
-
	Ņemts vērā
Anotācijā tiek svītrots skaidrojums par nevienlīdzīgu finansēšanas iespēju novēršanu starp mazajiem, vidējiem un lielajiem uzņēmumiem.
MK noteikumu projekta 4.1 punkts precizē saimnieciskās darbības veicēju loku, kuriem garantijas pieejamas 1.2.3.4. pasākuma ietvaros, proti, sīkajiem (mikro), mazajiem un vidējiem uzņēmumiem, kā arī mazajām vidējās kapitalizācijas un vidējās kapitalizācijas sabiedrībām.
Vienlaikus anotācijā skaidrots, ka sīkie (mikro), mazie un vidējie uzņēmumi garantijas var saņemt arī no MK noteikumu projekta  7. punktā paredzētā atmaksātā publiskā finansējuma, savukārt lielajiem saimnieciskās darbības veicējiem, kas nav vidējās kapitalizācijas sabiedrības, garantijas pieejamas no atmaksātā publiskā finansējuma. Šāds finansējuma avotu sadalījums atbilst MK noteikumu Nr. 383 2025. gada 12. augusta grozījumu anotācijā skaidrotajai pieejai.
Termins "finansējums" aizstāts ar terminu “garantija”, jo 1.2.3.4. pasākuma ietvaros atbalsts tiek sniegts garantiju veidā.
	Noteikumu konsolidētā versija
4.1 1.2.3.4. pasākuma ietvaros garantija pieejama sīkajiem (mikro), mazajiem un vidējiem, mazajiem vidējās kapitalizācijas un vidējās kapitalizācijas saimnieciskās darbības veicējiem.

	8.
	Noteikumu konsolidētā versija
5.4 Iesniedzot projekta pieteikumu sabiedrībā "Altum" atbalsta saņemšanai militāriem projektiem, tiek iesniegts arī Aizsardzības ministrijas atzinums par militārā projekta atbilstību būtiskām valsts drošības interesēm. Pēc atzinuma saņemšanas par militārā projekta atbilstību būtiskām valsts drošības interesēm, kas saistītas ar ieroču, munīcijas un militārā aprīkojuma ražošanu, to iesniedz sabiedrībā "Altum", kura garantijas pieteikumu vērtē kopā ar saņemto atzinumu.
	Iebildums (TM - 10.07.2026.)
Vēršam uzmanību, ka noteikumu projekta 5.4 punktā tiek precizēts militārā projekta atbilstības vērtēšanas kritērijs, paredzot tā atbilstību būtiskām valsts drošības interesēm, tomēr anotācijā nav skaidrots, vai un kā minētās izmaiņas ietekmēs projektus, kuriem atbalsts jau ir piešķirts atbilstoši līdzšinējam regulējumam.
Ņemot vērā minēto, lūdzam papildināt anotāciju ar izvērtējumu par noteikumu projekta 5.4 punktā paredzēto izmaiņu ietekmi uz jau piešķirto atbalstu, tostarp skaidrojot, vai attiecībā uz šādiem projektiem būs nepieciešama atkārtota atbilstības izvērtēšana.
Piedāvātā redakcija
-
	Ņemts vērā
Anotācija papildināta ar skaidrojumu, ka noteikumu projekta 5.4 punktā paredzētie precizējumi nemaina jau piešķirtā atbalsta nosacījumus. Militārajiem projektiem, kuriem atbalsts piešķirts pirms noteikumu projekta spēkā stāšanās, atkārtota atbilstības izvērtēšana un jauna Aizsardzības ministrijas atzinuma saņemšana nebūs nepieciešama. Līdz šim Aizsardzības ministrijas atzinums ir saņemts par vienu militāro projektu.
	Noteikumu konsolidētā versija
5.4 Iesniedzot projekta pieteikumu sabiedrībā "Altum" atbalsta saņemšanai militāriem projektiem, tiek iesniegts arī Aizsardzības ministrijas atzinums par militārā projekta atbilstību būtiskām valsts drošības interesēm, kas saistītas ar ieroču, munīcijas un militārā aprīkojuma ražošanu. Sabiedrība "Altum" garantijas pieteikumu vērtē kopā ar saņemto atzinumu.

	9.
	Noteikumu konsolidētā versija
5.4 Iesniedzot projekta pieteikumu sabiedrībā "Altum" atbalsta saņemšanai militāriem projektiem, tiek iesniegts arī Aizsardzības ministrijas atzinums par militārā projekta atbilstību būtiskām valsts drošības interesēm. Pēc atzinuma saņemšanas par militārā projekta atbilstību būtiskām valsts drošības interesēm, kas saistītas ar ieroču, munīcijas un militārā aprīkojuma ražošanu, to iesniedz sabiedrībā "Altum", kura garantijas pieteikumu vērtē kopā ar saņemto atzinumu.
	Iebildums (TM - 10.07.2026.)
Vēršam uzmanību, ka noteikumu projekta 5.4 punktā paredzēta militārā projekta atbilstības vērtēšana būtiskām valsts drošības interesēm, tomēr noteikumu projektā nav noteikti kritēriji, pēc kuriem šāda atbilstība tiks vērtēta, savukārt anotācijā nav skaidrots minētā jēdziena saturs un piemērošanas kārtība. Ņemot vērā, ka jēdziens “būtiskas valsts drošības intereses” ir plaši interpretējams un no tā piemērošanas ir atkarīga projekta atbilstība atbalsta saņemšanai, šāda nenoteiktība var radīt nevienveidīgu regulējuma piemērošanu.
Ņemot vērā minēto, lūdzam precizēt noteikumu projektu, nosakot kritērijus militārā projekta atbilstības būtiskām valsts drošības interesēm izvērtēšanai, un papildināt anotāciju ar attiecīgu skaidrojumu.
Piedāvātā redakcija
-
	Ņemts vērā
Anotācija papildināta ar skaidrojumu par jēdziena “būtiskas valsts drošības intereses” saturu un militārā projekta atbilstības izvērtēšanas vispārējo kārtību. Anotācijā sniegts skaidrojums, ka militārā projekta atbilstību būtiskām valsts drošības interesēm izvērtē Aizsardzības ministrija atbilstoši tās kompetencei, ņemot vērā projekta būtību un tā nozīmi drošības un aizsardzības jomā, atbalsta saņēmēja līdzšinējo pieredzi līdzīgu projektu īstenošanā, sadarbību ar Latvijas, Ziemeļatlantijas līguma organizācijas vai Eiropas Savienības dalībvalstu bruņotajiem spēkiem, kā arī projekta partnerus, finansētājus un investorus.
Lai nodrošinātu vienotu pieeju militāro projektu izvērtēšanā, Aizsardzības ministrija izstrādā metodiku. Ņemot vērā, ka vērtēšanas kritēriji ir saistīti ar valsts aizsardzības un drošības jautājumiem, attiecīgā vērtēšanas informācija noteikumu projektā netiek detalizēti ietverta un nav publiskojama.
	Noteikumu konsolidētā versija
5.4 Iesniedzot projekta pieteikumu sabiedrībā "Altum" atbalsta saņemšanai militāriem projektiem, tiek iesniegts arī Aizsardzības ministrijas atzinums par militārā projekta atbilstību būtiskām valsts drošības interesēm, kas saistītas ar ieroču, munīcijas un militārā aprīkojuma ražošanu. Sabiedrība "Altum" garantijas pieteikumu vērtē kopā ar saņemto atzinumu.

	10.
	Anotācija (ex-ante)
5.3. Cita informācija
	Priekšlikums (FM - 13.07.2026.)
Ar grozījumiem tiek paredzēts programmas finansējuma palielinājums par 8 000 000 euro. Gadījumā, ja programmas budžeta palielinājums ir saistīts ar atbalsta piešķiršanu saskaņā ar Komisijas regulu Nr.651/2014 (ievērojot Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (EK) Nr. 659/1999, ar kuru nosaka sīki izstrādātus noteikumus EK Līguma 93. panta piemērošanai, 4. panta 2. punktā noteikto, ja pieejamais kopējais attiecināmais finansējums tiek palielināts vairāk kā par 20 % ar šādām turpmāk minētām izmaiņām esošā atbalstā paziņo, izmantojot vienkāršoto paziņojuma veidlapu) un šis finansējums nav skaidri nodalāms no citiem atbalsta piešķiršanas mērķiem šīs programmas ietvaros, tad Ekonomikas ministrijai ir jāiesniedz kopsavilkuma informācija Eiropas Komisijai. Gadījumā, ja iepriekš minētais izpildās, lūdzam papildināt anotācijas 5.3.sadaļu ar informāciju, ka Ekonomikas ministrija 20 darba dienu laikā pēc noteikumu projekta spēkā stāšanās spēkā, nosūtīs kopsavilkuma informāciju Eiropas Komisijai, izmantojot SANI 2 sistēmu.
 
Piedāvātā redakcija
-
	Ņemts vērā
Saistībā ar programmas finansējuma palielinājumu par 8 000 000 euro Ekonomikas ministrija 20 darba dienu laikā pēc MK noteikumu projekta spēkā stāšanās nosūtīs Eiropas Komisijai kopsavilkuma informāciju, izmantojot SANI 2 sistēmu.

 
	Anotācija (ex-ante)
5.3. Cita informācija

	11.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Priekšlikums (VK - 09.07.2026.)
Lūdzam izvērtēt anotācijas 7. sadaļas aizpildīšanu.

Vēršam uzmanību, ka noteikumu projekts paredz izmaiņas valsts atbalsta programmas īstenošanas nosacījumos, kuru administrēšanā ir iesaistītas atbildīgās institūcijas. Līdz ar to lūdzam anotācijas 7. sadaļā norādīt projekta izpildē iesaistītās institūcijas un sniegt skaidrojumu par projekta ietekmi uz to funkciju izpildi.
 
Piedāvātā redakcija
-
	Ņemts vērā
Ir izvērtēta MK noteikumu projekta izpildē iesaistīto institūciju loma un ietekme uz to funkcijām. MK noteikumu projekts, galvenokārt, precizē jau esošo sadarbības un uzraudzības kārtību un nerada būtisku jaunu pienākumu vai papildu noslodzi. Līdz ar to anotācijas 7. sadaļas aizpildīšana nav nepieciešama.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām

	12.
	Noteikumu konsolidētā versija
5.1 Garantijas, kas šo noteikumu ietvaros tiek piešķirtas militāriem projektiem drošības un  aizsardzības jomā, par ko saņemts Aizsardzības ministrijas atzinums par militārā projekta atbilstību būtiskām valsts drošības interesēm, nav kvalificējamas kā komercdarbības atbalsts, un tām nav jāpiemēro šajos noteikumos ietvertie Komisijas regulas Nr. 2023/2831 vai Komisijas regulas  Nr. 651/2014 nosacījumi.
	Priekšlikums (FM - 13.07.2026.)
MK noteikumu grozījumu viens no mērķiem ir precizēt regulējumu militāro projektu atbalstam drošības un aizsardzības jomā, lai nodrošinātu skaidrāku izpratni par militāru projektu uzraudzības procesu. Skaidrojam, ka, ja atbalsts tiek sniegts militārās jomas produktu, kas saistīts ar ieroču, munīcijas un militāro aprīkojumu, ražošanai un atbilst Eiropas Savienības Kopējā militāro preču sarakstam, kā arī vienlaikus atbilst būtiskām Latvijas valsts drošības interesēm, tikai tādā gadījumā atbalsts nav kvalificējams kā komercdarbības atbalsts. Ņemot vērā iepriekš minēto, lūdzam atbilstoši precizēt, piemēram, noteikumu 51. punktu. Kā paraugu redakcijām lūdzam skatīt arī Ministru kabineta 2026. gada 3. februāra noteikumus Nr.48 "Noteikumi par atbalstu projektiem rūpniecisko spēju uzlabošanai", kurā tiek dota definīcija "militārās jomas produktam", sasaistot ar Eiropas Savienības Kopējo militāro preču sarakstu. Vienlaikus lūdzam ar skaidrojumu papildināt anotāciju.
 
Piedāvātā redakcija
-
	Ņemts vērā
Anotācijā skaidrots, ka MK noteikumu projekta 5.1 punkts papildināts, precizējot, ka garantija nav kvalificējama kā komercdarbības atbalsts, ja militārais projekts atbilst būtiskām valsts drošības interesēm, kas saistītas ar ieroču, munīcijas un militārā aprīkojuma ražošanu un par to saņemts Aizsardzības ministrijas atzinums.
	Noteikumu konsolidētā versija
5.1 Garantijas, kas šo noteikumu ietvaros tiek piešķirtas militāriem projektiem drošības un aizsardzības jomā, par kuriem saņemts Aizsardzības ministrijas atzinums par militārā projekta atbilstību būtiskām valsts drošības interesēm un kas saistīti ar tādu ieroču, munīcijas un militārā aprīkojuma ražošanu, kas atbilst Eiropas Savienības Kopējam militāro preču sarakstam, nav kvalificējamas kā komercdarbības atbalsts, un tām nav jāpiemēro šajos noteikumos ietvertie Komisijas regulas Nr. 2023/2831 vai Komisijas regulas  Nr. 651/2014 nosacījumi.

	13.
	Noteikumu konsolidētā versija
5.4 Iesniedzot projekta pieteikumu sabiedrībā "Altum" atbalsta saņemšanai militāriem projektiem, tiek iesniegts arī Aizsardzības ministrijas atzinums par militārā projekta atbilstību būtiskām valsts drošības interesēm. Pēc atzinuma saņemšanas par militārā projekta atbilstību būtiskām valsts drošības interesēm, kas saistītas ar ieroču, munīcijas un militārā aprīkojuma ražošanu, to iesniedz sabiedrībā "Altum", kura garantijas pieteikumu vērtē kopā ar saņemto atzinumu.
	Priekšlikums (FM - 13.07.2026.)
Lūdzam papildināt anotāciju ar skaidrojumu par militāro projektu vērtēšanas metodikas saturu un galvenajiem principiem, pēc kuriem Aizsardzības ministrija sniegs atzinumu par projekta atbilstību būtiskām valsts drošības interesēm.

Piedāvātā redakcija
-
	Ņemts vērā
Anotācijā sniegts skaidrojums, ka militārā projekta atbilstību būtiskām valsts drošības interesēm Aizsardzības ministrija izvērtē atbilstoši savai kompetencei, ņemot vērā projekta būtību un nozīmi drošības un aizsardzības jomā, atbalsta saņēmēja līdzšinējo pieredzi līdzīgu projektu īstenošanā, sadarbību ar Latvijas, Ziemeļatlantijas līguma organizācijas vai Eiropas Savienības dalībvalstu bruņotajiem spēkiem, kā arī projekta partnerus, finansētājus un investorus.
Lai nodrošinātu vienotu pieeju militāro projektu izvērtēšanā Aizsardzības ministrija izstrādā metodiku. Ņemot vērā, ka kritēriji saistīti ar valsts aizsardzības un drošības jautājumiem, attiecīgā vērtēšanas informācija nav publiskojama.
	Noteikumu konsolidētā versija
5.4 Iesniedzot projekta pieteikumu sabiedrībā "Altum" atbalsta saņemšanai militāriem projektiem, tiek iesniegts arī Aizsardzības ministrijas atzinums par militārā projekta atbilstību būtiskām valsts drošības interesēm, kas saistītas ar ieroču, munīcijas un militārā aprīkojuma ražošanu. Sabiedrība "Altum" garantijas pieteikumu vērtē kopā ar saņemto atzinumu.



